Den tidligere direktør for Kvinfo, Elisabeth Møller Jensen, har på eget initiativ anmeldt Deadline’s udsendelse 8. marts om feminisme. Hendes fokus er på min medvirken.

Hun mener, at jeg spillede dum og kun var ude på at vinde kampen. Kampen? Jeg har lagt mærke til, at de første, der råber bitchfight, også er de første til at kaste med mudder. Det må man give Jensen. Den disciplin magter hun.

For god ordens skyld skal jeg tilføje, at jeg er fløjtende ligeglad med at blive kaldt sur og gammel. Man må have visse rettigheder, når man selv engang – som det ramte Jensen – blev udnævnt til at være en »hosten fra graven«.